
Prije nekoliko dana propustio sam klanjati akšam-namaz u njegovom propisanom vremenu, a nisam imao neki poseban i opravdan razlog za to. Od tada se stalno pitam da li sam više vjernik jer znam da su mnogi učenjaci složni u tome da nije vjernik onaj ko ne klanja ***[namaz](https://pitajucene.com/search/Namaz/questions/ "Pretraži pitanja o namazu")***. Teško mi je ovih dana i ne znam trebam li se okupati i izgovoriti ***[šehadet](https://pitajucene.com/search/%C5%A1ehadet/questions/ "Pretraži pitanja o šehadetu")*** da ponovo budem primljen u vjeru ili…?


* 
* 
* 
* 
* 
* 
* 

 
Da li ne opravdano propuštanje namaza izvodi iz vjere?

Propustiti ***[namaz](https://pitajucene.com/search/Namaz/questions/ "Pretraži pitanja o namazu")*** namjerno do izlaska njegovog propisanog vremena smatra se jednim od najvećih grijeha. Onaj ko to učini dužan je pokajati se Uzvišenom Allahu, a apsolutna većina islamskih učenjaka smatra da je dužan naklanjati propušteni namaz. Odgađanje namaza do pred sami kraj namaskog vremena, a potom brzo klanjanje prije nastupa narednog namaskog vremena, postupak je licemjera. Enes b. Malik kaže da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: “To je namaz licemjera, sjedi i promatra sunce. Kada se ono približi šejtanskim rogovima (pred sami zalazak), ustane i brzo klanja četiri rekata, a ne spominje Allaha osim malo.” (Muslim)


Uzvišeni Allah kaže: “Pa teško se klanjačima. Onima koji su nemarni prema svome namazu.” (El-Maun, 4–5) Ummu Ferva b. Ebu Kuhafa kaže da je Poslanik, sallallahu alejhi ve sellem, rekao: “Najbolje djelo je namaz (obavljen) u prvom vremenu.” (Ebu Davud i Darekutni s ispravnim lancem prenosilaca. Vidjeti: Sahihul-džamia, str. 247, i Es-Silsiletud-daife, 4/314)


Pored teškog grijeha, uvaženi brate, nisi dužan kupati se i ulaziti iznova u ***[islam](https://pitajucene.com/search/islam/questions/ "Pretraži pitanja o Islamu")***, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


